เครื่องเส้น “ขนมจีนเส้นดำ และขนมจีนน้ำยามหาเสน่ห์สูตรจำเพาะจากเครื่องเส้น”
ร้านอาหารไทยที่ใครอยากมีสเน่ห์ต้องมาร้านนี้เลยค่ะ “เครื่องเส้น” ร้านขนมจีนน้ำยาแบบไทยๆ ที่แอบเก๋ด้วยเส้นดำที่มีที่เดียวในประเทศไทย โดยเส้นดำ จะมีขนาดเล็กกว่าขนมจีนทั่วๆ ไป และเส้นจะเหนียวนุ่มกว่าขนมจีนทั่วไปด้วยค่ะ สีดำนั้นทำมาจากดีของปลาหมึกเหมือนเวลาทำพาสต้าเส้นดำนั้นแหละคะ แต่ไม่ต้องกังวลเรื่องฟันจะเป็นสีดำหลังจากกินเสร็จนะคะ เพราะร้านนี้เค้ามีสูตรที่จดลิขสิทธิ์เลยคะสำหรับเคล็ดลับการทำขนมจีนเส้นดำ และที่พิเศษคือขนมจีนเส้นดำของร้านจะมีลงนะหน้าทอง ตามคอนเซ็ปต์ขนมจีนมหาเสน่ห์ จะมีทองคำเปลวที่ติดไว้บนขนมจีนซึ่งสามารถทานเข้าไปได้เลยเพื่อเพิ่มสเน่ห์ค่ะ

มากันที่น้ำยาสูตรต่างๆ กันบ้าง ร้านนี้จะมีน้ำยาอยู่ 5 อย่างคะ แต่ละอย่างชื่อน่าโดนมาก อย่างแรกเป็น น้ำยาลงของ จะเป็นขนมจีนน้ำเงี้ยวแบบชาวเหนือคะ, น้ำยามหาเศรษฐี อันนี้เป็นแกงเขียวหวานคะทั้งกลิ่นทั้งรสถึงเครื่องแกงมาก,  น้ำยามหานิยม เป็นน้ำยากะทิคะ รสชาติไม่หวานกะทิมากออกมันๆ มากกว่าค่ะกลิ่นหอมเลยทีเดียว,  น้ำยาลงนะ เป็นแกงไตปลาของทางใต้ค่ะรสชาติเข้มอีกแล้วออกเผ็ดกว่าน้ำยาอื่นๆ เล็กน้อย ถ้าใครที่ชอบกินอาหารใต้ต้องลองเลยคะรับรองว่าโดนมาก และสุดท้าย น้ำยามหาระรวย เป็นน้ำยาป่าคะอันนี้จะใส่ปลาร้าลงไปด้วยนะคะเพื่อความอร่อยตามแบบฉบับของน้ำยาป่า ซึ่งจะได้กลิ่นเครื่องของน้ำยาลอยออกมาเลยคะ เข้มข้นจริงๆ เรื่องรสชาติไม่ต้องห่วงเลยคะอร่อยมาก  

นอกจากน้ำยาต่างๆ แล้ว ทางร้านยังมีเมนูอาหารไทยที่ดัดแปลงใช้เส้นดำกันไว้ให้เลือกคะ อย่างเช่น “โอ้..คุณพระ” ที่เป็นเมนูผัดไทห่อไข่เส้นดำคะ แค่เอาส้อมแหวกลงไปเท่านั้นแหละ ควันคลุ้งขึ้นมาเลยคะ เส้นดำเล็กเหนียวนุ่ม ไม่แฉะจนเกินไปกินแล้วชุ่มๆ กำลังดี รสชาติเข้มข้นกำลังดีเลยคะ
เรียกได้ว่าจัดจ้านจริงๆ คะร้านนี้ ใครที่ชอบกินอาหารไทยๆ แบบเส้นๆ แล้วละก็ ห้ามพลาดเลยค่ะกับร้านเครื่องเส้น! 

พิเศษ! ลด 15% สำหรับสมาชิกวงในเมื่อทานครบ 500 บาท

เปิดเวลา 11.00 p.m. – 24.00 p.m.
ติดต่อได้ที่ 02-275-0857
